Public procurement notice: Contract Notice
Published: 2021-10-29
Buyer: Szolnok Megyei Jogú Város Önkormányzata
Country: HU
Contract type: Works
Procedure: Open procedure
CPV classification: 45000000: Construction work | 45210000: Building construction work
Submission deadline: 2021-12-02
Award criteria: The most economic tender

Technical requirements: A Modern Városok Program keretében megvalósuló Szolnoki Művésztelep fejlesztése projekt C1 jelű Kiállító- és Rendezvényház elnevezésű épületének kivitelezési munkái.
A megvalósítandó építési beruházás szerkezetileg és építéstechnológiában is összetett, továbbá a műemléki romfalak megtartása és megóvási kötelezettsége miatt különleges célra szolgál. A tervezett Kiállítóház a Művésztelep dél-keleti sarkában, zártsorúan elhelyezett épület. A ház részben alápincézett, földszint-, emelet-, tetőtér-beépítéses, nettó alapterülete: 1644m2. Az épület három magastetős tömegből áll (kulturális funkcióknak megfelelő kiállítóház, vendégház, rendezvényterem), melyeket alacsony hajlásszögű-, és lapostetős részek kapcsolnak össze.
Építészet: pince (nettó 375,62 m2), földszint (nettó 750,57 m2), emelet (nettó 406,99 m2), és beépített tetőtér (nettó 110 m2) szintszámú új épület, amely a pinceszintjén a műemléki védettségű régészetileg feltárt épületrészeket foglalja magába.
A feltárás után a szomszédos ingatlan telekhatáránál maradt 5 m földpart, mely rézsűs megtámasztásra került, valamint a téli fagytól való védelem érdekében szalmabálák kerültek a régészeti emlékek köré.
A házat műemléki környezetben, helyi utcakép védelmi zónában, régészeti lelőhely területen, a nemrégiben feltárt, XVI. századi kaszárnya védett műemlék romjaival össze kell építeni. A műemlék kőből épület régi főfalak megtartandók és az új épületen belül megóvandók, alsó részük bontandó, majd a teljes régi főfalak elbontott és rossz állagú részei rekonstruálandók. Ezekhez az alsó falrészt a védett fal megtámasztása és szakaszos acélszerkezetes alátámasztás után szakaszosan ki kell bontani, a felette lévő részeket meg kell tartani, a műemléki kőfalakat szakaszosan aláépítéssel kell véglegesen helyreállítani és stabilizálni, melynek során a meglévő műemléki falakat az acél szerkezetű ideiglenes megtámasztása mellett készült vasbeton alapszerkezet kivitelezését kell megvalósítani. A megtartandó műemléki kőfal-részeket konzerválni kell és egyes szakaszokon rekonstruálni, kiegészíteni kell. A földmunkákat és a romokhoz kapcsolódó munkákat régészeti felügyelettel kell végezni. (Az esetleg előkerülő régészeti leletek feltárása/ásatása nem tartozik bele sem a műszaki tartalomba, sem a szerződés teljesítésének időtartamába.) A terület a Tisza és a Zagyva folyó közelében, árvízmentesített helyen fekszik. A talajvíz nyugalmi szintje a bolygatott talaj alatt van (kb. -6,0-7,0m), áradás idején a mértékadó talajvíz a csatlakozó terepszintet is elérheti, ezért a pincét talajvíznyomást is elviselő szerkezetekkel és szigeteléssel kell építeni. Ezeket a szerkezeteket a megmaradó műemlék romfalak alatt is el kell készíteni a falak ideiglenes alá- és megtámasztásával, szakaszos aláépítéssel. A pincetömb partfalát az északi és a keleti oldalon a telekhatárok közelsége miatt talajszegezéssel kell stabilizálni. Az alapozás az alápincézett részeken vb. lemezalap, a pince nélküli szakaszokon fúrt cölöp. A pincefalak és az épület födémei monolit vasbetonból készülnek. A főfalak 30cm vastag, vasbeton pillérekkel erősített blokktéglából, a válaszfalak mészhomoktéglából vagy gipszkarton szerkezetből készülnek. A tetőt a kiállítótér és a rendezvénytér fölött acél rácsostartó, a vendégháznál hagyományos ácsszerkezet tartja. A héjalás a magastetőknél antracit rombuszpala (magyar fedés), az alacsony hajlásszögű felületeken kettős állókorcos grafitszürke zinklemez. A bádogos munkák előpatinázott titánzink lemezből készülnek. A nyílászárók ragasztott fa szelvényekből 3-rétegű üvegezéssel, az üvegfalak és a fix felülvilágítók hőhídmentes alumínium szerkezetből készülnek. A homlokzaton 14cm, a tetőben 25cm ásványgyapot hőszigetelést alkalmazunk. A homlokzaton klinkerlapka burkolat készül sarokelemekkel, ragasztva, egész klinkertégla kiegészítésekkel. A padlóburkolatok a nagyterekben mészkő, a másodlagos terekben gránitkerámia, a vendégszobákban keményfa szalagparketta, a teraszon kültéri fa (kőris). A vállalkozó feladata a tervben szereplő beépített bútorok, melegítőkonyha, grafikai információs rendszer és az utcabútorok beszerzése. A beruházás része a kenyérsütő kemence áthelyezése, bontás, újraépítés, egy gyalogátkelőhely létesítése, az épület előtti közterület és a környező kert rendezése, valamint a kerítés helyreállítása.
Vasbeton szerkezetek összesen: 1253,61 m3, melyhez a beton a rendelkezésre álló területi adottságok miatt csak betonszivattyúval dolgozható be, a bedolgozási távolság 50 méter.
Tetőfedés: 910 m2 rombuszpala-fedés (több részből álló tagolt felületek összesen) kiegészítő fémlemez tetőfedésekkel.
Az épület fűtését gázkazán biztosítja. A pincében padlófűtés, a nagyterekben és a hűtést is igénylő helyiségekben fan-coilok, a többi helyen radiátorok készülnek. A hűtést a kétcsöves fan-coil-rendszer adja a legtöbb helyen. A hőleadók, helyzettől függően, légcsatornázható, oldalfali és álló kivitelűek, a folyadékhűtő osztott rendszerű. Egyes helyiségeket hőszivattyús split-klímákkal hűtünk. Hőszivattyús split klíma berendezés: 2 db. Légkezelők/szellőzőgépek: 4 db (1 db 6000 m3/h, 1 db 5500 m3/h, 1 db 4000 m3/h, 1 db 2000 m3/h), légtechnikai rendszerek összes szellőzési teljesítménye: 17500 m3/h.
Önálló, hővisszanyerős légkezelő rendszer szolgálja ki rendezvényteret (6000m3/h), a pincét (5500m3/h), a kiállítóteret (4000m3/h) és a konyhát (2000m3/h). Külön központi elszívás készül a vizesblokkoknak (480m3/h) és külön befúvó a pincetér vész-szellőztetésére (13000m3/h).
A funkcióhoz igazodó erősáramú (erőátvitel, világítás, érintésvédelem/EPH, villámvédelem) és gyengeáramú (informatika, tűzjelző, riasztó) hálózat készül. Utóbbit össze kell kapcsolni a Művésztelep meglévő épületeivel is. A teljeskörű épületfelügyelet és a napelemes rendszer nem tárgya a beruházásnak. A kiállítóterekben speciális (alapvilágítás: 300 lux és kiemelő világítás: világítási sínre szerelt kiemelő spot lámpák 500 lux) világítási rendszer megépítése.
Kertépítés, kertrendezés: 827 m2 térburkolat, tereprendezés, növénytelepítések és gyepesítés, automata öntözőrendszer kiépítés.
Közműépítések: telken belüli csatlakozó közművezetékek kiépítése: gázvezeték, vízvezeték, szennyvíz és csapadékvíz közművezetékek.
A közművek a telken belül adottak, kapacitásbővítésre nincs szükség. Megoldandó az épület előtt védőtávolságon belül futó, 2 db nagyközép nyomású gázelosztó vezeték kiváltása és védelembe helyezése, és 1 db föld feletti tűzcsap telepítése.
II.2.5.) ponthoz: Az M/2/1-3. alk. követelmény igazolására bemutatott szakember többlet szakmai tapasztalata (0-60 hó) értékelési szempontra tett vállalás alátámasztására az ajánlatban csatolandó a szakembernek az előírt alkalmassági követelményen felüli szakmai többlet tapasztalatát igazoló, a szakember saját kezű aláírását tartalmazó szakmai önéletrajza és rendelkezésre állási nyilatkozata.
A II.2.7) pontban szereplő munkanap alatt 548 naptári nap értendő, melynek kezdő időpontja a munkaterület átadásának napja, utolsó napja a sikeresen záruló műszaki átadás-átvételi eljárás kezdő napja, nem számít bele az esetleg előkerülő régészeti leletek feltárásával/ásatásával kapcsolatos időtartam.

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, aki a Kbt. 62. § (1) - (2) bekezdésében meghatározott kizáró okok hatálya alatt áll. Ajánlatkérő kizárja a közbeszerzési eljárásból azokat, akikkel szemben a kizáró ok az eljárás során következik be. Előzetesen a Kbt. 67. § (1) bekezdésében, valamint a 321/2015. (X.30.) Korm. rendelet (továbbiakban: Korm. r.) II. fejezetében rögzítettek szerint az Egységes Európai Közbeszerzési Dokumentum (továbbiakban: EEKD) benyújtásával kell igazolnia az ajánlatban. Ajánlattevő a Korm. r. 15. § (1) és (2) bek. alapján az EEKD, valamint a Kbt. 67. § (4) bek. szerinti nyilatkozat benyújtására köteles az ajánlatban az erre vonatkozó EKR űrlap kitöltésével. Ajánlatkérő a Kbt. 69. § (4) bekezdése szerinti felhívására a kizáró okok fenn nem állását az ajánlattevőnek a Korm. r. III. fejezetében előírtak szerint kell igazolnia. Adott esetben az alkalmasság igazolásában résztvevő más szervezet, illetve az alkalmasság igazolásában résztvevő alvállalkozó a Korm. r. 15. § (1) bekezdése alapján az EEKD-t köteles benyújtani a kizáró okok hiányának igazolása érdekében. Azon alvállalkozók tekintetében, akik az alkalmasság igazolásában nem vesznek részt a Korm. r. 15. § (2) bekezdése alapján nyilatkozatot kell benyújtania arról, hogy az érintett gazdasági szereplők vonatkozásában nem állnak fenn a Kbt. 62. § (1) - (2) bek. meghatározott kizáró okok. A kizáró okok fenn nem állásáról szóló nyilatkozat tekintetében Ajánlatkérő elfogadja, ha az ajánlattevő korábbi közbeszerzési eljárásban felhasznált EEKD-t nyújt be, feltéve, hogy az abban foglalt információk megfelelnek a valóságnak, és tartalmazzák az Ajánlatkérő által a kizáró okok és az alkalmasság igazolása tekintetében megkövetelt információkat. Az EEKD-ban foglalt információk valóság tartalmáért az AT felel. A Kbt. 64. §-a szerint a Kbt. 62. § (1) bek. b) és f) pontjában említett kizáró okok kivételével bármely egyéb kizáró ok fennállása ellenére az ajánlattevő, alvállalkozó vagy alkalmasság igazolásában részt vevő gazdasági szereplő nem zárható ki a közbeszerzési eljárásból, amennyiben a Közbeszerzési Hatóság a Kbt. 188. § (4) bekezdése szerinti véglegessé vált határozata, vagy annak megtámadására irányuló közigazgatási per esetén a bíróság a Kbt. 188. § (5) bekezdése szerinti jogerős határozata kimondta, hogy az érintett gazdasági szereplő az ajánlat benyújtását megelőzően olyan intézkedéseket hozott, amelyek a kizáró ok fennállásának ellenére kellőképpen igazolják a megbízhatóságát (öntisztázás lehetősége). Ha a Közbeszerzési Hatóság a Kbt. 188. § (4) bekezdése szerinti véglegessé vált határozata, vagy annak megtámadására irányuló közigazgatási per esetén a bíróság a Kbt. 188. § (5) bekezdése szerinti jogerős határozata kimondja az adott kizáró ok hatálya alatt álló gazdasági szereplő megbízhatóságát, az ajánlatkérő mérlegelés nélkül köteles azt elfogadni. A jogerős határozatot a gazdasági szereplő köteles benyújtani. Ajánlatkérő a Kr. szerint ellenőrzi a kizáró okok hiányát a rendelkezésre álló elektronikus nyilvántartásokból is. A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az ajánlatkérő - ellenkező bizonyításig - az adat valóságtartalmát az AT erre vonatkozó külön nyilatkozata nélkül vélelmezi. Kbt. 65.§ (1) bekezdés c) pontja szerinti előírás: SZ/1. Ajánlatkérő az építőipari kivitelezési tevékenységet végző gazdasági szereplők vonatkozásában a Kbt. 65. § (1) bekezdés c) pontja alapján előírja az Étv. szerinti, építőipari kivitelezési tevékenységet végzők névjegyzékében, szereplés követelményét, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában szereplés, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezés követelményét. Kbt. 65.§ (1) bekezdés c) pontja szerinti követelmény igazolása: SZ/1. Magyarországon letelepedett gazdasági szereplők tekintetében az Étv. szerinti, az építőipari kivitelezési tevékenységet végzők névjegyzékének adatai alapján Ajánlatkérő ellenőrzi az alkalmassági követelménynek való megfelelést. Nem Magyarországon letelepedett gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást (kivonatot) vagy egyéb igazolást, vagy nyilatkozatot kell igazolásként benyújtani.